**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 3 ครั้งที่ 2**

**ประจำปี 2565**

**วันที่ 26 เดือน สิงหาคม พ.ศ.2565**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 5 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 6 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 7 | นายศุภชัย นาอุดม | ผอ. กองช่าง | ศุภชัย นาอุดม |
| 8 | นางกรณิศ พินะสา | ผอ. กองคลัง | กรณิศ พินะสา |
| 9 | นายเพชร ลามคำ | นักวิเคราะห์นโยบายและแผน | เพชร ลามคำ |

-2-

**เริ่มประชุมเวลา 09.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 9 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2565 ในวันที่ 26 สิงหาคม 2565

ตามหนังสือที่ บก 77301/ว016 ลงวันที่ 22 สิงหาคม 2565 ได้แจ้งนัดประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2565 ในวันที่ 26 สิงหาคม 2565 เวลา 09.00 น. เป็นต้นไป

ณ ห้องประชุม องค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 (ขั้นแปรญัตติ) และในวาระที่ 3 (ขั้นลงมติ) ตามลำดับ ปรากฏตามระเบียบวาระการประชุมฯ ที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีดังกล่าว และสมาชิกทุกท่านได้รับไปแล้ว จึงแจ้งให้ทราบโดยทั่วกัน

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปี 2565 เมื่อวันที่ 15 สิงหาคม 2565**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯ ได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าสำนักงานองค์การบริหารส่วนตำบล และห้องกิจการสภาองค์การบริหารส่วน

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม มีมติที่ประชุมรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปี 2565 เมื่อวันที่ 15 สิงหาคม 2565 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2566**

**3.1.1 ในวาระที่ 2 (ขั้นแปรญัตติ)**

ประธาน ตามมติที่ประชุมสภาองค์การบริหารส่วนตำบลนาสิงห์ ในการประชุมสมัยสามัญ สมัยที่ 3 ครั้งที่ 1 ประจำปี 2565 เมื่อวันที่ 15 สิงหาคม 2565 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2566 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อกรรมการ

-3-

แปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น

คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2566 เสร็จเรียบร้อยแล้ว เมื่อวันที่ 22 สิงหาคม 2565 ปรากฏว่าไม่มีสมาชิกสภาองค์การบริหารส่วนตำบลหรือผู้บริหารฯ ท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม โดยไม่มีการแปรญัตติและขอสงวนคำแปรญัตติแต่อย่างใด รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯ ไปแล้ว ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

**ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการ

ขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน ดังนั้น จึงสรุปว่า ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 ไม่มีการแปรญัตติและแก้ไขแต่ประการใด

โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิม

-4-

ขอเชิญสมาชิกเข้าที่ประชุม (และได้ตรวจนับองค์ประชุม ปรากฏว่ามีสมาชิกในที่ประชุม จำนวน 8 ท่าน เป็นอันครบองค์ประชุม) จึงเสนอให้ที่ประชุมพิจารณาว่าจะเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร

มติที่ประชุม ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก (เห็นด้วย 7 เสียงและงดออกเสียง 1 เสียง)

ประธาน เมื่อที่ประชุมเห็นด้วยกับคณะกรรมการแปรญัตติฯ เป็นอันว่าในวาระที่ 2 (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2566 ตามร่างฉบับเดิม

และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2566 ในวาระที่ 3 (ขั้นลงมติ) ต่อไปหรือไม่

นายนิจมนตรี ทุมจันทร์ เสนอให้สภาองค์การบริหารส่วนตำบลพิจารณาลงมติร่างข้อบัญญัติงบประมาณ

(รองประธานสภาฯ ) รายจ่ายประจำปีงบประมาณ พ.ศ. 2566 ในวาระที่ 3 (ขั้นลงมติ) ในการประชุม ครั้งนี้ตามลำดับต่อไป

ประธาน ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่นเพิ่มเติม จึงขอให้ที่ประชุมพิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 3 (ขั้นลงมติ) ในการประชุมครั้งนี้ต่อไปหรือไม่

มติที่ประชุม เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2566 ในการประชุมครั้งนี้ตามลำดับต่อไปด้วยมติเสียงข้างมาก (เห็นด้วย 7 เสียง และงดออกเสียง 1 เสียง)

**3.1.2 ในวาระที่ 3 (ขั้นลงมติ)**

ประธาน เมื่อที่ประชุมมีมติให้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 3 (ขั้นลงมติ) ในการประชุมครั้งนี้ต่อไป

ในวาระที่ 2(ขั้นแปรญัตติ) ไม่มีการแปรญัตติและที่ประชุมลงมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ.2566 ตามร่างฉบับเดิม และให้ที่ประชุมพิจารณาในวาระที่ 3 (ขั้นลงมติ) ต่อไป

ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

**เลขานุการสภา อบต.** **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

**ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่

-5-

ประธาน ได้เชิญสมาชิกเข้าที่ประชุม (และได้ตรวจนับองค์ประชุมใหม่อีกครั้งหนึ่ง ปรากฏว่ามีสมาชิกในที่ประชุม จำนวน 8 คน เป็นอันครบองค์ประชุม)

จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2566 หรือไม่

มติที่ประชุม ลงมติเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2566 ด้วยมติเสียงข้างมาก (เห็นด้วย 7 เสียงและงดออกเสียง 1 เสียง)

**3.2 ขออนุมัติโอนงบประมาณและขออนุมัติแก้ไขเปลี่ยนแปลงคำชี้แจงรายจ่ายประจำปีงบประมาณ พ.ศ.2564**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทย ว่าด้วยวิธีการงบประมาณขององค์กรปกครอง**

**ส่วนท้องถิ่น พ.ศ.2563**

**ข้อ 27** กำหนดว่า การโอนเงินงบประมาณรายจ่ายในงบลงทุน โดยการ

โอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่าย

เป็นรายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการขออนุมัติโอนเงินงบประมาณ ครั้งที่ 6 ประจำปีงบประมาณ พ.ศ.2565

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณของ

(นายก อบต.) องค์กรปกครองส่วนท้องถิ่น พ.ศ. 2563 ข้อ 27 จึงขอโอนงบประมาณฯ ดังนี้

**สำนักปลัด**

1. **โอนเพิ่ม (ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดครุภัณฑ์ ครุภัณฑ์สำนักงาน รายการ โต๊ะทำงานพร้อมกระจก จำนวน 1 ตัว

ตัวละ 9,500 บาท คุณลักษณะพื้นฐาน ดังนี้

1. ขนาดไม่เกิน 138.5 (W)x67(D)x75.3(H) cm.

2. หน้าโต๊ะเหล็ก PVC

3. พร้อมกระจกปูโต๊ะ

งบประมาณตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 9 ,500 บาท งบประมาณคงเหลือหลังโอน จำนวน 9,500 บาท

-6-

**โอนลด**

ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวดค่าวัสดุ วัสดุโฆษณาและเผยแพร่ ตั้งไว้ จำนวน 30,000 บาท งบประมาณคงเหลือก่อนโอน จำนวน 30,000 บาท ขออนุมัติโอนลด จำนวน 9,500 บาท งบประมาณคงเหลือหลังโอน จำนวน 20,500 บาท

มติที่ประชุม อนุมัติ

**2. โอนเพิ่ม (ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดครุภัณฑ์ ครุภัณฑ์สำนักงาน รายการเก้าอี้สำนักงาน จำนวน 1 ตัว ตัวละ 2,900 บาท คุณลักษณะพื้นฐาน ดังนี้

1. เก้าอี้สำนักงาน ขนาด 56 x 65 x 88 ซม.

2. ขาเหล็กชุบโครเมี่ยม

3. เก้าอี้หุ้มด้วยหนัง PU

งบประมาณตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 2,900 บาท งบประมาณคงเหลือหลังโอน จำนวน 2,900 บาท

**โอนลด**

ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวดค่าวัสดุ วัสดุโฆษณาและเผยแพร่ ตั้งไว้ จำนวน 30,000 บาท งบประมาณคงเหลือก่อนโอน จำนวน 20,500 บาท ขออนุมัติโอนลด จำนวน 2,900 บาท งบประมาณคงเหลือหลังโอน จำนวน 17,600 บาท

มติที่ประชุม อนุมัติ

**3. โอนเพิ่ม (ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดครุภัณฑ์ ครุภัณฑ์สำนักงาน รายการเก้าอี้สำนักงาน จำนวน 1 ตัว ตัวละ 4,900 บาท คุณลักษณะพื้นฐาน ดังนี้

1. เก้าอี้สำนักงาน ขนาด 64 x 70 x 115-123 ซม.

2. ขาเหล็กชุบโครเมี่ยม

3. เก้าอี้หุ้มด้วยหนัง PU

งบประมาณตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 4,900 บาท งบประมาณคงเหลือหลังโอน จำนวน 4,900 บาท

**โอนลด**

ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวดค่าวัสดุ วัสดุโฆษณาและเผยแพร่ ตั้งไว้ จำนวน 30,000 บาท งบประมาณคงเหลือก่อนโอน จำนวน 17,600 บาท ขออนุมัติโอนลด จำนวน 4,900 บาท งบประมาณคงเหลือหลังโอน จำนวน 12,700 บาท

มติที่ประชุม อนุมัติ

-7-

**กองคลัง**

1. **โอนเพิ่ม (ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์คอมพิวเตอร์เครื่องพิมพ์ Dot Matrix Printer แบบแคร่สั้น งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 14,500 บาท งบประมาณคงเหลือหลังโอน จำนวน 14,500 บาท

**เครื่องพิมพ์ Dot Matrix Printer แบบแคร่สั้น จำนวน 1 เครื่อง**

คุณลักษณะพื้นฐาน ดังนี้

- มีจํานวนหัวพิมพ์ไม่น้อยกว่า 24 เข็ม

- มีความกว้างในการพิมพ์ไม่น้อยกว่า 80 คอลัมน์(Column)

- มีความเร็วขณะพิมพ์ร่าง ขนาด 10 ตัวอักษรต่อนิ้ว ได้ไม่น้อยกว่า 300 ตัวอักษรต่อวินาที

- มีความเร็วขณะพิมพ์ตัวอักษรแบบละเอียดขนาด 12 ตัวอักษรต่อนิ้ว ได้ไม่น้อยกว่า 100 ตัวอักษรต่อ วินาที

- มีช่องเชื่อมต่อ (Interface) แบบ Parallel หรือ USB 1.1 หรือดีกว่า จํานวนไม่น้อยกว่า 1 ช่อง

- มีหน่วยความจําแบบ Input Buffer ไม่น้อยกว่า 128 KB

**โอนลด**

ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร หมวดเงินเพิ่มต่างๆ ของข้าราชการ หรือพนักงานส่วนท้องถิ่น งบประมาณตั้งไว้ จำนวน 72,000 บาท งบประมาณ คงเหลือก่อนโอน จำนวน 60,053 บาท ขออนุมัติโอนลด จำนวน 14,500 บาท งบประมาณคงเหลือหลังโอน จำนวน 45,553 บาท

มติที่ประชุม อนุมัติ

1. **โอนเพิ่ม (ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน เก้าอี้สำนักงาน งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 4,900 บาท งบประมาณคงเหลือหลังโอน จำนวน 4,900 บาท

**เก้าอี้ สำนักงานพนักพิงสูง จำนวน 1 ตัว**

คุณลักษณะพื้นฐาน ดังนี้

* พนักพิงและที่นั่งบุฟองน้ำหุ้มหนัง Pu สีดำ
* ที่วางแขนผลิตจากเหล็กชุบโครเมี่ยม ด้านบนที่รองแขนทำจากพลาสติกบุฟองน้ำ
* โครงขาเหล็ก 5 แฉก ล้อพลาสติก
* ขนาดไม่น้อยกว่า 64(W) x 70(D) x 115-123 (H) cm.

-8-

**โอนลด**

ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร หมวดเงินเพิ่มต่างๆ ของข้าราชการ หรือพนักงานส่วนท้องถิ่น งบประมาณตั้งไว้ จำนวน 72,000 บาท งบประมาณ คงเหลือก่อนโอนจำนวน 45,553 บาท ขออนุมัติโอนลด จำนวน 4,900 บาท งบประมาณคงเหลือหลังโอน จำนวน 40,653 บาท

มติที่ประชุม อนุมัติ

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางสาววันเพ็ญ ฉั่นพัฒนาพงศ์ **1.** **งบประมาณเงินอุดหนุนเฉพาะกิจ พ.ศ. 25666**

(ปลัด อบต.) องค์การบริหารส่วนตำบลนาสิงห์จะได้รับการจัดสรรงบประมาณเงินอุดหนุน

เฉพาะกิจตามพระราชบัญญัติงบประมาณรายจ่ายประจำปีงบประมาณ พ.ศ. 2566 งบประมาณเงินอุดหนุนที่จัดสรรให้แก่เทศบาลตำบลและองค์การบริหารส่วนตำบล แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น จำนวน 3 โครงการ ดังนี้

1. โครงการก่อสร้างถนนคอนกรีตสายโคกมน หมู่ที่ 6 บ้านนาทรายเจริญสุข ขนาดกว้าง 5 เมตร ยาว 2,000 เมตร หนา 0.15 เมตร ลูกรังไหล่ทาง ข้างละ 0.30 เมตร หรือมีผิวจราจรไม่น้อยกว่า 10,000 ตารางเมตร จำนวน 1 สาย งบประมาณ 6,113,800 บาท
2. โครงการปรับปรุงซ่อมแซมระบบประปาหมู่บ้านแบบผิวดินขนาดใหญ่ บ้านนาทรายสามัคคี หมู่ที่ 4 จำนวน 1 แห่ง งบประมาณ 887,000 บาท
3. เงินอุดหนุนสำหรับสนับสนุนภารกิจด้านการป้องกันและควบคุมไฟป่าขององค์กรปกครองส่วนท้องถิ่น จำนวน 1 ชุด งบประมาณ 18,700 บาท (กรมส่งเสริมการปกครองท้องถิ่นจัดสรรให้องค์กรปกครองส่วนท้องถิ่นที่มีเขตครอบคลุมพื้นที่ป่าสงวนแห่งชาติ ตั้งแต่ 1 – 49,999 ไร่ โดยได้รับการจัดสรรงบประมาณเป็นชุดครุภัณฑ์การเตรียมความพร้อมในการปฏิบัติงานด้านการป้องกันและควบคุมไฟป่า ประกอบด้วย ไม้ตบ 8 อัน ลาโค่ 2 อัน ถังน้ำ 3 อัน และเครื่องเป่าลม 2 เครื่อง)

ให้ส่วนราชการที่เกี่ยวข้องดำเนินการ ดังนี้

1. จัดทำแผนการจัดซื้อจัดจ้างประจำปีทั้งปี ประกาศเผยแพร่ในระบบเครือข่ายสารสนเทศของกรมบัญชีกลางและขององค์กรปกครองส่วนท้องถิ่น ปิดประกาศโดยเปิดเผย ณ สถานที่ปิดประกาศขององค์กรปกครองส่วนท้องถิ่น และให้รีบดำเนินการจัดซื้อจัดจ้างเพื่อให้พร้อมที่จะทำสัญญาหรือข้อตกลงได้

-9-

ทันทีเมื่อได้รับการจัดสรรงบประมาณ สำหรับการบันทึกข้อมูลโครงการจัดซื้อจัดจ้างภาครัฐด้วยอิเล็กทรอนิกส์ (e-GP) ให้ดำเนินการบันทึกข้อมูลโครงการจัดซื้อจัดจ้างได้ทันที โดยไม่ต้องระบุรหัสงบประมาณและแหล่งของเงิน แต่ทั้งนี้ ต้องบันทึกรหัสงบประมาณและรหัสแหล่งของเงินให้แล้วเสร็จก่อนลงนามในสัญญาหรือข้อตกลงเป็นหนังสือ

1. การจัดซื้อจัดจ้างให้เป็นไปตามกฎหมาย ระเบียบ ข้อบังคับ มติคณะรัฐมนตรีและหนังสือสั่งการที่เกี่ยวข้อง และให้เป็นไปอย่างเปิดเผย โปร่งใส ตรวจสอบได้และเปิดโอกาสให้มีการแข่งขันอย่างเป็นธรรม
2. ให้รายงานผลการดำเนินการจัดซื้อจัดจ้างและความคืบหน้าของการดำเนินโครงการทุกครั้งเมื่อมีการดำเนินการตามขั้นตอนของการจัดซื้อจัดจ้างในสารสนเทศ
3. เมื่อพบปัญหาในการดำเนินการให้ถือปฏิบัติตามแนวทางปฏิบัติในการดำเนินการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 สำหรับรายการงบประมาณเงินอุดหนุนเฉพาะกิจที่จะได้รับการจัดสรรตามพระราชบัญญัติงบประมาณรายจ่ายประจำปีงบประมาณ พ.ศ. 2566
4. เมื่อได้รับการจัดสรรงบประมาณมาแล้ว ให้จัดทำหนังสือแจ้งผู้ว่าราชการจังหวัด
   1. ขอแก้ไขโครงการก่อสร้างถนนคอนกรีตสายโคกมน เป็น โครงการก่อสร้าง

ถนนคอนกรีตเสริมเหล็ก

* 1. ขอแก้ไขปริมาณงานโครงการปรับปรุงซ่อมแซมระบบประปาหมู่บ้านแบบ

ผิวดินขนาดใหญ่ เนื่องจากตามแบบไม่ต้องฝังเสาเข็มแล้ว

1. **งบประมาณเหลือจ่าย**

งบประมาณเหลือจ่ายจากโครงการก่อสร้างถนนคอนกรีตเสริมเหล็ก สายห้วยปอ หมู่ที่ 5 (วงเงินงบประมาณ 997,000 บาท จัดซื้อจัดจ้าง 646,000 บาท งบประมาณเหลือจ่าย 351,000 บาท) ต้องดำเนินการส่งคืนเงินอุดหนุนเฉพาะกิจ เนื่องจากเราดำเนินการขอใช้เงินเหลือจ่ายไม่ทันตามกำหนด

ที่ประชุม รับทราบ

นายแทน ไกรรัตน์ ขอแจ้งปัญหาความเดือดร้อนของประชาชนตำบลนาสิงห์ ถนนคอนกรีตทางแยก

(สมาชิกสภา อบต.) สะพานวังบก – หมู่ที่ 3 ชำรุด อยากให้ทางเจ้าหน้าที่เข้าไปตรวจสอบและแก้ไข

นายประหยัด จะหลาบหลอง 1. ทางปัญหาที่ทางสมาชิกสภาฯ แจ้งมานั้น จะมอบหมายให้ส่วนราชการที่

(นายก อบต.) เกี่ยวข้อง หาแนวทางแก้ไขต่อไปครับ คงจะให้เทหินกรวดเพื่อบรรเทาความเดือดร้อนให้ก่อนครับ

2.งบประมาณเงินอุดหนุนเฉพาะกิจ พ.ศ.2567

ขอให้สมาชิกสภาฯ ทุกท่าน เสนอโครงการที่จำเป็นต่อประชาชนและชุมชนของเราเพื่อจะขอรับงบประมาณเงินอุดหนุนเฉพาะกิจ พ.ศ. 2567 ภายในวันที่ 31 สิงหาคม 2565 แนวทางการเสนอโครงการตามเอกสารที่ให้ไปครับ

-10-

นายนิจมนตรี ทุมจันทร์ ขอสอบถามทางผู้บริหารครับ จากการที่ได้เข้าอบรมโครงการดูแลผู้ป่วยจิตเวชใน

(สมาชิกสภา อบต.) ชุมชนตำบลนาสิงห์ เมื่อวันที่ 18 สิงหาคม 2565 ที่ผ่านมา ณ โรงพยาบาลส่งเสริมสุขภาพตำบลนาสิงห์ อยากทราบว่าหากทางสมาชิกสภาฯ หรือผู้นำชุมชน ออกตรวจเยี่ยมผู้ป่วยจิตเวช ทางองค์การบริหารส่วนตำบลมีงบประมาณสนับสนุนในส่วนนี้หรือไม่ครับ

นางสาววันเพ็ญ ฉั่นพัฒนาพงศ์ ในเรื่องผู้ป่วยจิตเวช ในส่วนของการส่งตัวเข้ารับการรักษาที่โรงพยาบาล สามารถ

(ปลัด อบต.) แจ้งรับการช่วยเหลือจากรถกู้ชีพ กู้ภัยได้ แต่ในส่วนอื่นที่สอบถามมานั้น ขอสอบถาม/ปรึกษากับทางโรงพยาบาลส่งเสริมสุขภาพตำบลนาสิงห์ รวมทั้งศึกษากฎหมาย ระเบียบ หนังสือสั่งการที่เกี่ยวข้องก่อนค่ะ

นางปาริชาติ ใจศรี ขอให้ทางผู้นำชุมชน สมาชิกสภาฯ ปรึกษาหารือกันก่อนว่าจะมีแนวทางในการ

(หัวหน้าสำนักปลัด) ช่วยเหลือหรือดูแลผู้ป่วยจิตเวชในชุมชนอย่างไร แล้วแจ้งเข้ามายังเจ้าหน้าที่เพื่อศึกษาระเบียบ กฎหมายที่เกี่ยวข้องต่อไปค่ะ

ประธาน ขอให้ทางนายก อบต. และเจ้าหน้าที่พิจารณาเรื่องงบประมาณในส่วนนี้ และศึกษาระเบียบกฎหมายที่เกี่ยวข้องด้วยครับ เนื่องจากผู้ป่วยจิตเวชในชุมชนเรามีทุกหมู่บ้าน มีทั้งที่อยู่ในกระบวนการบำบัดและยังไม่เข้ากระบวนการบำบัดครับ

นายจันทร์ศรี คำโคตร ขอสอบถามครับ โครงการขุดลอกหนองบุ่งคล้า ทางผู้รับจ้างได้เข้ามาดำเนิน

(สมาชิกสภา อบต.) โครงการแล้ว ไม่ทราบว่าทางเจ้าหน้าที่ทราบเรื่องหรือยังครับ

นางสาววันเพ็ญ ฉั่นพัฒนาพงศ์ ขอชี้แจงค่ะ โครงการขุดลอกหนองบุ่งคล้าเป็นงบประมาณของทางที่ว่าการอำเภอ

(ปลัด อบต.) ศรีวิไล ไม่ใช่งบประมาณของอบต.นาสิงห์ แต่ทางอำเภอมีคำสั่งให้เจ้าหน้าที่ของกองช่าง อบต.นาสิงห์ เป็นผู้ควบคุมงานค่ะ

นายมีชัย นาเวียง ขอสอบถามครับ

(สมาชิกสภา อบต.) 1. โครงการถนนคอนกรีตเสริมเหล็ก สายถ้ำน้อยน้ำทิพย์ มีกำหนดเสร็จสิ้นเมื่อไหร่

2.โครงการรางระบายน้ำ หมู่ที่ 5 ดำเนินการยังไม่แล้วเสร็จ มีอุบัติเหตุเกิดขึ้นบ่อย

สาเหตุที่โครงการล่าช้า เกิดจากอะไร

นายศุภชัย นาอุดม ขอชี้แจง ดังนี้ครับ

(ผอ. กองช่าง) 1. โครงการถนนคอนกรีตเสริมเหล็กสายถ้ำน้อยน้ำทิพย์ อยู่ในระหว่างการแก้ไขจุดที่บกพร่องครับ คิดว่าคงอีกไม่นานครับ

2.โครงการรางระบายน้ำ หมู่ที่ 5 จะกำชับไปทางผู้รับจ้างให้รีบดำเนินการครับ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 14.50 น.**

-11-

(ลงชื่อ) ผู้บันทึกรายงานการประชุม

(นายกฤษณะ ไกรรัตน์)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นายมีชัย นาเวียง )

(ลงชื่อ) กรรมการตรวจสอบรายงานการประชุม

( นายแทน ไกรรัตน์ )

(ลงชื่อ) กรรมการและเลขานุการตรวจสอบรายงานการประชุม

( นายจิตรกร จันสี )

⏹การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายเดช ติดมา )

ประธานสภาองค์การบริหารส่วนตำบลนาสิงห์